《水调歌头 同黄主簿登清风峡刘魁读书岩赋水调歌头调》
宋代·刘克逊

解变西昆体，一赋冠群英。清风峡畔，至今堂已读书名。

富贵轻峡尘土，孝义高峡山岳，惜不大其成。陵谷纵迁改，草木亦光荣。

与仇香，穿阮屐，试同登。石龛虽窄，可容一几短檠灯。

千仞苍崖如削，四面翠屏不断，云雾镇长生。最爱岩前水，犹作诵弦声。

作者简介：刘克逊（一一八九～一二四六），字无竞，莆田（今属福建）人。克庄弟。以父荫补承务郎。宁宗嘉定间知古田县（清乾隆《古田县志》卷五）。累迁知邵武军。理宗嘉熙间知潮州（清乾隆《潮州府志》卷三一）。淳祐五年（一二四五）知泉州（清乾隆《泉州府志》卷二六）。六年卒，年五十八。事见《后村大全集》卷一五三《工部弟墓志铭》。